
שינויים בתקציב 2001.


היו"ר יעקב ליצמן:

	בקשות מס' 05014,05015.

דניאל לימור:

	מדובר בהעברת עודפים משנת התקציב 2000 ל-2001 בגין נושאים שנועדו להתבצע בשנת 2001.

היו"ר יעקב ליצמן:

	מי בעד הבקשות?

הצבעה
(בקשות מס' 05014,05015)
 בעד – 2

אושר פה אחד.

	בקשות מס' 55005,55006

דניאל לימור:

	מדובר פה בסעיף פיתוח של משרד הבריאות. זה בעצם דבר שנמשך יותר משנה אחת.

עופר חוגי:

	לאיזה פרוייקטים?

דניאל לימור:

	זה סעיף פיתוח של משרד האוצר.

עופר חוגי:

	אתם לא משכירים מבנים?

דניאל לימור:

	חלק מהמבנים שלנו הושכרו. 

היו"ר יעקב ליצמן:

	מי בעד בקשות מס' 55005 ו-55006?

ה צב ע ה
(בקשות מס' 55005,55006)
בעד-2

אושר פה אחד.

	בקשות מס' 04018,04019.

דניאל לימור:

	מדובר על עודפים משנת 2000 ל-2001.

עופר חוגי:

	לאיזה נושאים?

היו"ר יעקב ליצמן:

	אני רואה שיש כאן את רשות החברות הממשלתיות, את המשרד לשיתוף פעולה איזורי. אין פה משהו חריג. מה זה תפוצות?

דניאל לימור:

	בזמנו זה היה באחריותו של מלכיאור.

עופר חוגי:

	לאיזה נושאים בתפוצות?

דניאל לימור:

	אני לא בקיא בנושאים הספציפיים.

היו"ר יעקב ליצמן:

	אתה יכול להביא לנו פירוט על זה?

דניאל לימור:

	כן.

היו"ר יעקב ליצמן:

	מי בעד בקשות מס' 04018,04019?

ה צ ב ע ה 
(בקשות מס' 04018,04019)
בעד – 2

אושר פה אחד.

	בקשות מס' 08013,08014. מדובר על עודפים משנת 2000.

עופר חוגי:

	אני עיכבתי את זה כי נראה לי שאתם מתקצבים את משרד המשפטים ביותר ממה שהם צריכים. ב-3 השנים האחרונות היה גידול מאוד גדול בתקצוב של משרד המשפטים. נראה שיש פה תקצוב לא ראלי.

דניאל לימור:

	יש נושא של מחשוב במשרד המשפטים. הכספים הועברו בסוף שנת 2000 אבל לא הספיקו להתחייב עליהם. 

עופר חוגי:

	אתה מדבר על הפיתוח.

דניאל לימור:

	לא פיתוח. מחשוב זה לא פיתוח, זה לתקציב השוטף שלהם.

היו"ר יעקב ליצמן:

	מי בעד 08013,08014?

ה צ ב ע ה 
(בקשות מס' 08013,08014)
בעד-2

אושר פה אחד.

	בקשה 09008. זה גם עודפים משנת 2000. 

עופר חוגי:

	יש פה תקצוב של 10% שלא בוצע בשנה שעברה. יש גם במשרד המשפטים וגם במשרד החוץ כסף שלא ניצלו אותו.

היו"ר יעקב ליצמן:

	אני אבקש סקירה מהמשרדים שלא דנו בהם אף פעם. 

עופר חוגי:

	זה כאילו שהתקציב הוא תקציב לא ראלי.

סמדר אלחנני:

	צריך לעודד גישה כזאת ולטפח אותה. החיים לא נעצרים ב-31 בדצמבר. הכל הוא ברצף. 31 בדצמבר זה תאריך שרירותי. ברור שנשארו להם עודפים משנה קודמת. אם תסתכל בדוח החשב הכללי על ביצוע התקציב, תראה שבדרך כלל מתבצעים קרוב ל-100% מתקציב כל משרד. חלק מהסכומים זה עודפים משנה קודמת שנשארים לשנה הבאה. צריך להבטיח שאכן אלה עודפים לאותו סעיף, לאותו נושא. לפני שהונהג הדבר הזה היו אומרים: "רגע, אם עד 31 בדצמבר אני לא מוציא את הכסף אז איבדתי אותו", ואז היו מוציאים ללא שיקול הדעת המתבקש. המכשיר הזה הוא מכשיר מאוד חיובי. להגיד שלא ביצעו את התקציב זה לא נכון. 

היו"ר יעקב ליצמן:

מי בעד בקשה 09008?


ה צ ב ע ה 
(בקשה 09008)

בעד-2

אושר פה אחד.

	בקשות מס' 01005,01004. עודפים משנת 2000.

עופר חוגי:

	מה זה אמרכלות?

דניאל לימור:

	אני לא מכיר את הפרטים. אני אבדוק לגבי הנושא הזה של נשיא המדינה.

היו"ר יעקב ליצמן:

	מי בעד 01004,01005?

ה צ ב ע ה
(בקשות מס' 01004,01005)
בעד – 3

אושר פה אחד.


	פניה  מס' 130.

סיון הכטר:

	הבקשה הזאת נועדה להעביר 8 מיליון שקלים לצורך תשלום בגין חוק השוואת זכויות פנסיה לאלמן. זה חוק שיזם עמיר פרץ.

עופר חוגי:

	בסך הכל זה עלה 8 מיליון?

סיון הכטר:

	זו רק ההתחלה.

עופר חוגי:

	כמה עלה החוק?

סיון הכטר:

	אנחנו עוד לא יודעים כמה יעלה החוק. אנחנו נעשה את זה ברמה תזרימית. כל דרישה מקרנות הפנסיה תבדק. 



עופר חוגי:

	האם המרצים באוניברסיטאות מקבלים פנסיה מהמדינה?

סיון הכטר:

	אנחנו לא מדברים כאן על פנסיה תקציבית של המדינה, אנחנו מדברים כאן על מעבר לקרנות הפנסיה. זכאות לקצבת שארים עבור אלמן ואלמנה היתה שנה. קצבה לאלמן היתה נמוכה יותר. החוק קבע שמשווים את קצבת השארים לאלמן,  זאת אומרת מעלים את הזכאות. הגרעון שיווצר עכב זה ישולם מתקציב המדינה. 

היו"ר יעקב ליצמן:

	מי בעד פנייה  130?

ה צ ב ע ה
(פנייה 130)

בעד – 2

אושר פה אחד.

	בקשות מס' 33017, 70020.

עופר חוגי:

	אנחנו ביקשנו את הרשימה של כל הפרוייקטים.

איוור קירשנר:

	חילקנו את הרשימה בתאים.

חיים פרננדס:

	מדובר על 5 וחצי מיליון שקל למשרד השיכון לכל הנושאים של החזקת הקרוואנים, שיפור הקרוואנים וכיוצא בזה.

עופר חוגי:
	
	אלה שגרים בקרוואנים לא משתתפים?

חיים פרננדס:

	הם משלמים שכר דירה. פה מדובר על פעילות נוספת.

עופר חוגי:

	למה אתם צריכים להשתתף?





חיים פרננדס:

	החטיבה גובה את שכר הדירה עבור כל המבנים שבהם מתגוררים מתיישבים מעבר לקווי 67. הכסף נקלט במשרד השיכון ומועבר לחטיבה להתיישבות כדי לתפעל ולתחזק את אותם קרוואנים. שכר הדירה משמש להחזקה שוטפת של אותם קרוואנים שגרים בהם.

עופר חוגי:

	למה אתה צריך להוסיף?

חיים פרננדס:

	זאת לא תוספת.

היו"ר יעקב ליצמן:

	מי בעד 33017 ו-70020?

ה צב ע ה
(בקשות מס' 33017,70020)
בעד – 3


אושר

עופר חוגי:

	סליחה, ביקשנו את הפרוייקטים נקודתית, לא סכומים. אני רוצה לדעת בכמה תתקצבו כל מקום ומקום.

היו"ר יעקב ליצמן:

	בקשה מס' 144146.

חיים פרננדס:

	רוב התקציב פה משמש למוצרים ציבוריים - פעולות הדברה, קידום מכירות וניסויים בהובלת מוצרים חקלאיים כדי להאריך את חיי המדף של המוצר.

עופר חוגי:

	תגיד לי, אין פה תקצוב כפול של המו"פ? מכון ויצמן מקבל תקצוב של 90 מיליון דולר בשנה. בנוסף יש לו גם תמיכות ממשרד החקלאות. האם אין פה כפל תקצוב? מה הקריטריונים של התמיכה?

חיים פרננדס:

	משרד החקלאות לא מתקצב את מכון ויצמן ולו בשקל אחד. התקציב של משרד החקלאות כולל תקצוב למכון וולקני ותקצוב למינהל המחקר החקלאי. אלה שני מוסדות מחקרים שונים, שכל גוף מנהל ומבצע מחקרים לפי הזמנות שהוא מקבל מגופים פרטיים, ממגדלים ומהמדען הראשי במשרד החקלאות.



עופר חוגי:

	ואתם תומכים בו?

חיים פרננדס:

	במכון ויצמן?

עופר חוגי:

	כן.

חיים פרננדס:

	משרד החקלאות לא תומך במכון ויצמן.

עופר חוגי:

	במכון הוולקני?

חיים פרננדס:

	ודאי. זאת יחידה בתוך משרד החקלאות.

היו"ר יעקב ליצמן:

	מי בעד בקשה 144146?

ה צ ב ע ה 
(בקשה 144146)

בעד – 4

אושר פה אחד.

	בקשות מס' 39004, 39005.

רביב סובל:

	יש לנו פניה להעברת עודפי תקציב 2000 בסך 10 וחצי מיליון שקל ל-2001.

היו"ר יעקב ליצמן:

	מי בעד 39004 ו39005?

ה צ ב ע ה
(39004,39005)
בעד – 3

אושר פה אחד.

	בקשות 23010,23013. מדובר בהעברת עודפים. 

עופר חוגי:

	אני רוצה לקבל את הרשימות של מעונות היום שהמשרד משתתף בבנייה שלהם.

היו"ר יעקב ליצמן:

מי בעד?


ה צ ב ע ה 
(23010,23013)
בעד – 3

אושר פה אחד.

	בקשה 70002.

הראל בלינדה:

	הבקשה נועדה להעביר 10 מיליון שקל בהשתתפות ממשרד השיכון למשרד התשתיות, למימון הפעולות של ועדת ההיגוי להערכות ישראל לרעידות אדמה. זה החלק של שנת 2001.

עופר חוגי:

	זה היה אצל שר התקשורת.

הראל בלינדה:

	זה היה אצל שר התקשורת. כרגע יושב-ראש ועדת השרים לרעידות אדמה הוא שר התשתיות ולכן הוועדה עברה תחת משרד התשתיות.

עופר חוגי:

	למה אתה מעביר משיכון לפיתוח? 

הראל בלינדה:

	הממשלה קבעה את חלוקת המימון בין משרדי הממשלה. היא קבעה שמשרד השיכון ישלם 4 מיליון שקל - אלה ה-4 מיליון שקל הראשונים – ומשרד האוצר ומשרד התשתיות ישלמו 6 מיליון.

היו"ר יעקב ליצמן:

	למה מ"נר"?

הראל בלינדה:

	זה בהתאם לסידרי העדיפויות של המשרד.

עופר חוגי:

	בשום פנים ואופן לא. מהמסכנים אתה לוקח כסף?


היו"ר יעקב ליצמן:

	אני לא רוצה לאשר את זה. 

הראל בלינדה:

	זה לפי סידרי עדיפויות של המשרד.

היו"ר יעקב ליצמן:
	
	אנחנו לא מאשרים את זה. בקשות מס' 70021,42003.

עדי כץ:

	מדובר פה על העברה של מיליון 600 מתקציב הפיתוח של המשרד לתקציב הסיוע. מדובר על מענקי סיוע בנייה לקבלנים בקריית-ארבע. בהתאם לסיכום דיון במשרד רוה"מ משנת 1998, שאומר שכל דירה שמסיימים לגמור אותה בקריית-ארבע מקבלת מענק בסך של 25 אלף שקל, מעבירים עתה את הכסף.

אבשלום וילן:

	כל קבלן שבנה דירה בקריית-ארבע קיבל 25 אלף שקל מענק?

עדי כץ:

	כן.

אבשלום וילן:

	ואם הוא בנה בקריית-ספר הוא לא קיבל?

עדי כץ:

	לא.

אבשלום וילן:

	למה?

עדי כץ:

	זה בהתאם לסיכום שהיה.

היו"ר יעקב ליצמן:

	למה אתה לא מבין? מי רוצה לבנות בקריית-ארבע? אף אחד לא רוצה לבנות שם.

אבשלום וילן:

	זאת לא החלטת ממשלה, זה סיכום ישיבה. עכשיו באים אלינו, אחרי 3 שנים?

עדי כץ:

	עכשיו גמרו לבנות את הדירות.

אבשלום וילן:

	למה בעמנואל, בביתר-עלית לא מקבלים? 

היו"ר יעקב ליצמן:

	אבו, אני מציע שנמליץ לוועדת כספים להוסיף את עמנואל, את ביתר ואת קריית-ספר. אנחנו נציע לממשלה לתת 25 אלף שקל לכל קבלן שיסיים דירה גם במקומות האלה.

אבשלום וילן:

	לא ניסחת את הצעתי כראוי. אני חושב שחייב להיות שוויון מוחלט בין קריית-ספר, עמנואל, ביתר-עלית וקריית-ארבע. אין שום סיבה שבכל המקומות שבהם קבלן גמר דירה הוא יקבל מענק. אם אתה מדבר על דיירים, אני עוד יכול לשמוע, אבל קבלנים לא.

היו"ר יעקב ליצמן:

	מי בעד הסיכום שלי?

ה צ ב ע ה 
בעד – 2

	מי בעד הסיכום של אבו?

בעד – 1

אבשלום וילן:

	אני מבקש רוויזיה.

היו"ר יעקב ליצמן:

	מי בעד הרוויזיה של אבו?

ה צ ב ע ה 
בעד – 1

	מי נגד?

נגד  - 2

הרוויזיה לא אושרה.

	אנחנו ממליצים שגם לביתר, גם לקריית-ספר וגם לעמנואל יינתן מענק. מי בעד בקשות מס' 70021,42003?

ה צ ב ע ה 
(בקשה 70021)
בעד – 2

	מי נגד?

נגד – 1

אושר.


	בקשה 38019.

אמיר אסרף:

	הרשות לעסקים קטנים ובינוניים 2.5 מיליון שקל תוספת. מדובר על סיוע לעסקים קטנים שפזורים בשטח. מדובר על 2.5 מיליון שקל שהיו צריכים לעבור לפני מספר חודשים. 

היו"ר יעקב ליצמן:

	למה הורדת 5 מיליון שקל מיו"ש?

אמיר אסרף:

	לא הורדנו כסף. למועצה לצרכנות אנחנו מוסיפים 2 מיליון שקל. ההגדלה של ההוצאה המותנית בהכנסה במיליון שקל מתייחסת לחונכות במפעלים: המפעל משלם חלק מהכסף, המדינה משלימה את העלות. על-מנת שהמפעל יוכל לשלם את הכסף, אנחנו חייבים ליצור לו סעיף הכנסה. 

פארק הצבאים. הסיפור הוא החלטת ממשלה. השנה העברנו 2.5 מיליון, צריכים להעביר עוד 4 מיליון שקל. 2 מיליון מועברים תחת אותה תוכנית. 2 מיליון נוספים אנחנו מעבירים פה עכשיו. יש העברה של 5 מיליון שקל למרכז השקעות. אנחנו לא יודעים בתחילת שנה, כשאנחנו מבצעים תקצוב, להעריך כמה בפועל יצא וכמה יצטרכו, ולכן אנחנו מתקצבים בערך. זה תהליך שקורה כל שנה. אנחנו מתקצבים בערך, ובאמצע אנחנו עושים תיקונים בהתאם לבקשות של מרכז השקעות. כאן לא מדובר על לקחת כסף מעזה ויו"ש, זה פשוט על פי תחזית הביצוע. אם יחסר בעזה ויו"ש זה יועבר ממקום אחר. הבנייה פה היא על בסיס תקציב 0. 

סמדר אלחנני:

	זה חוק בלי תחתית, אין לזה תקרה תקציבית.

אמיר אסרף:

	יש לזה תקרה תקציבית אבל היא משוערכת. 

סמדר אלחנני:

	אבל בסופו של דבר אין מגבלה תקציבית.

אמיר אסרף:

	יש מגבלה כי יש לזה סעיף תקציבי. אנחנו מחולקים לתקנות. יש ניידות בין מה שהולך לעזה ויו"ש ומה שהולך למקומות אחרים. הגג מוגבל. אני לא יודע להגיד לך איפה יוקם  מחר מפעל. אנחנו משערים כמה יצטרכו. אם המפעל הזה לא ביצע השנה את התוכנית שלו אנחנו לא ממש יכולים לדעת. אנחנו בתחילת שנה מקבלים דיווח מהמפעל מה הוא הולך לבנות ובהתאם לזה אנחנו מעריכים כמה כסף הוא יצטרך לקבל. 

עופר חוגי:

	למה אתה לוקח את זה מיו"ש?


אמיר אסרף:

	כי הם לא יבצעו. הוא לא מקים את המפעל בקצב שהוא חשב שהוא יקים את המפעל ולכן נשאר שם עודף. אין פה אלמנט של לקחת. אם מחר הוא יחליט להקים את המפעל, אנחנו כן ניתן לו את הכסף. אנחנו לא עוצרים כספים. אנחנו מעבירים בהתאם לתוכנית עבודה שכרגע נראית שתבוצע עד סוף השנה.

עופר חוגי:

	אני רוצה את הרשימה של המפעלים ביו"ש.

היו"ר יעקב ליצמן:

	מי בעד בקשה מספר 38019?

ה צ ב ע ה
(בקשה 38019)
בעד- 3

אושר פה אחד.

עופר חוגי:

	אני רוצה את הקריטריונים של עידוד השקעות הון. אני רוצה לדעת לפי מה בוחרים מפעל להשקיע בו?

אמיר אסרף:

	קריטריונים מוצגים בחוק.

היו"ר יעקב ליצמן:

	מי בעד הרוויזיה של אבו וילן על 70021, 42003?

ה צ ב ע ה
(70021,42003)
בעד – 1

	מי נגד?

נגד – 2

הרוויזיה לא אושרה.

	בקשה 36010.



אמיר אסרף:

	הפנייה הזאת היא סיכום תקציבי בין האוצר לתמ"ס.


היו"ר יעקב ליצמן:

	כמה נספחויות יש?

אמיר אסרף:

	לא יודע את המספר.

אבשלום וילן:

	צריך לאשר את זה.

היו"ר יעקב ליצמן:

	מי בעד בקשה מספר 36010?

ה צ ב ע ה
(36010)
בעד – 2

	מי נגד?

נגד – 0 

אושר

	בקשה מספר 06007.

אבי רגב:

	מדובר פה בשינויים טכניים. אין לזה שום משמעות. מה שכן יש לו משמעות זה הכנה של תוכניות מתאר בשלומי. יכול להיות שזה לא מסובסד כראוי בתדפיס. יש גם קידום פרוייקט אגם. פרוייקט אגם זה פרוייקט שנעשה על ידי מינהל התכנון במשרד הפנים. זה פרוייקט של מחשוב תוכניות מתאר. 

היו"ר יעקב ליצמן:

	מי בעד בקשה 06007?

ה צ ב ע ה
בעד – 3

אושר פה אחד.

	בקשה מספר 32018.

הרצל בן יהושע:

	מדובר על הסכם שהממשלה חתמה עם קואופרטיב "דן".

עופר חוגי:

	האם עיריית באר-שבע מקבלת תמיכות בסכומים כאלה?

הרצל בן יהושע:

	כל חברות התחבורה הציבורית מקבלות על פי קריטריונים קיימים.

עופר חוגי:

	עוד לא ראיתי את זה בבאר-שבע. האם אתה יכול להגיד לי כמה עיריית באר-שבע קיבלה או חברות אחרות שמסיעות לכיוון מודיעין, ביתר?

הרצל בן יהושע:

	"ביתר טורס" מקבלת..

עופר חוגי:

	אני רוצה לדעת כמה היא קיבלה. חוץ מזה, מדוע צריך לתמוך בהם? כל הקווים של "דן" מרוויחים.

הרצל בן יהושע:

	זה לא מדוייק. הקווים בתוך העיר בדרך כלל מסובסדים.

עופר חוגי:

	האם אני יכול לקבל מאזן של חברת "דן" כדי לראות אם בכלל היא מפסידה כסף? מה הקריטריונים? בא משרד התחבורה ורוצה לשלם בלי..

הרצל בן יהושע:

	זה לא משרד התחבורה. יש הסכם בין הממשלה ובין חברות התחבורה הציבורית. בהסכם הזה נקבעים הקריטריונים: כמה מכסה הכרטיס וכמה מכסה הסובסידיה. אין כמעט חברת תחבורה ציבורית בעולם שאינה מסובסדת. תחבורה ציבורית זה מצרך יסוד. כשאתה רוצה לספק אותו לאוכלוסייה, אתה רוצה לספק אותו ברמת שירות סבירה. אם לא היית מסבסד את זה, לא היית יכול לספק את השירות הזה. אתה יכול לבדוק את זה באנגליה, באירופה. זה דבר ידוע. נערך מו"מ בין הממשלה ובין חברות התחבורה הציבורית. בהתאם למו"מ מחליטים בכמה ואיך לסבסד ועל בסיס איזה קריטריונים. ההוצאות של כל חברת תחבורה ציבורית נבדקות על ידי רואה חשבון. התשלומים מועברים רק לאחר שרואה חשבון בודק את כל ההוצאות. 

היו"ר יעקב ליצמן:

	אני מניח שבעקבות ההחלטה להקים רכבת קלה הסובסידיה של "דן" תרד. 

עופר חוגי:

	אני רוצה לראות את ההסכמים.

היו"ר יעקב ליצמן:

	אנחנו נאשר את זה ככה. הוא יביא את ההסכם אחר כך.

עופר חוגי:

	אני רוצה לדעת כמה עיריית באר-שבע קיבלה. לא שמעתי שעיריית באר-שבע קיבלה סיבסוד עבור קניית אוטובוסים.

היו"ר יעקב ליצמן:

	אני מציע לבקש ממשרד התחבורה להעביר לנו את סכום הסובסידיות שניתן ל"אגד", ל"דן", ל"ביתר תורס"  ולחברות אחרות. בינתיים אני מציע שנאשר את זה.

עופר חוגי:

	300 מיליון שקלים חדשים זה 300 אוטובוסים. על מה ולמה?

הרצל בן יהושע:

	זה לא רק אוטובוסים, זה גם תמיכה בתעריפים ותמיכה ברכישת אוטובוסים.

אבשלום וילן:

	אתה יודע מה מושג הסובסידיה לתחבורה ציבורית? אתה יכול לדרוש דיון על כל התחבורה הציבורית.

היו"ר יעקב ליצמן:

	אני רוצה להביא לדיון את הנושא של השכירים בחברת "אגד". אני חושב שיש שם בלאגן. עופר, אני לא חושב שצריך לעכב את הבקשה הזאת. 

סמדר אלחנני:

	חבר-הכנסת חוגי עלה על בעיה. הדרך לפתור את זה היא על ידי פתיחת קווי התחבורה הציבורית לתחרות. 

היו"ר יעקב ליצמן:

	עושים את זה. אני יודע שבקריית-אונו מוציאים קווים מסויימים להפרטה.

סמדר אלחנני:

	זאת לא הפרטה. ההוכחה שאין לך תחרות היא בכך שהתחבורה הציבורית בבאר-שבע הרבה יותר זולה וכמעט לא מסובסדת. מן הראוי היה שהתחבורה הציבורית תהיה כל כך מסובסדת שהיא תהיה כמעט חינם. ראוי לראות כשאתה הולך לפתוח את הקווים לתחרות מה כולל ההסכם – אם הוא נותן להם פיצוי אוטומטי בגין זה שהתחרות תגדל, האם זה מכליל את כללי המשחק בתחבורה הציבורית. אני רוצה לתמוך בדבריו של חבר-הכנסת חוגי.

עופר חוגי:

	יש תמיכה שנתית של מיליארד ומשהו שקל, שזה עבור כרטיסיות, עבור חיילים. ה-300 מיליון האלה הם בנוסף.

הרצל בן יהושע:

	זה חלק מההסכם. אנחנו צריכים להחליט אם תחבורה ציבורית זה מוצר שצריך לתמוך בו או מוצר שלא צריך לתמוך בו. 

עופר חוגי:

	ה-300 מיליון האלה הם חוץ ממה שאני נותן להם סובסידיה על הכרטיסייה. 

הרצל בן יהושע:

	אנחנו צריכים ללכת על העיקרון. אם אתה בא וטוען שצריך להוזיל את התחבורה הציבורית ולהעלות את רמת השירות, בסדר, בשביל זה יש מדיניות של תחרות בתחבורה הציבורית, אבל היום אני לא יכול להפסיק את התחבורה הציבורית בהנחה שתחבורה ציבורית זה מוצר שאתה חייב לספק אותו. ישבה הממשלה ועשתה חוזה עם חברת התחבורה הציבורית שמפעילה את עיקר קווי התחבורה הציבורית בתוך גוש דן. אגב, יש להם גם קווים שיוצאים מגוש-דן. יש להם קו תחבורה שנוסע מבני-ברק לירושלים. ישבה הממשלה ועשתה חוזה עם חברת "דן". האם אני יכול להתעלם מההסכם הזה עכשיו?

עופר חוגי:

	אתה מבקש ממני לאשר את זה מבלי לראות את ההסכם או את הקריטריונים. 

היו"ר יעקב ליצמן:

	עופר, אני בעד שיביאו לך את ההסכם, אני לא בעד לעכב את האישור.

עופר חוגי:

	היום, כשיש את הרכבת, אתה לא רואה שיש איזו שהיא ירידה בתמיכות. התמיכות נשארו אותו דבר. למרות שיש גידול מאוד עצום בנוסעים ברכבת, התמיכה בתחבורה הציבורית נמשכת. אני מפחד שיש פה איזה שהוא מונופול ששולט על התחבורה ובכל מיני איומים מוציא את הכספים.

הרצל בן יהושע:

	קיים מונופול בתחבורה הציבורית, את זה כולם יודעים. מדיניות המשרד היא להוציא כמה שיותר קווים למכרז. השקיעו בזה הרבה מאוד מאמץ. קטונתי מלהתערב בעבודת ועדת הכספים, אבל אני חושב שמה שאמר יושב-ראש הוועדה זה בהחלט לגיטימי. אם רוצים לשבת ולקיים דיון על התחבורה הציבורית זה דבר לגיטימי. 

היו"ר יעקב ליצמן:

	כל זמן שלא משנים את ההסכם אין מנוס מלאשר אותו. אני בעד להפריט את כל הקווים, אבל כרגע אני חושב שאנחנו צריכים לאשר את זה. אני אעשה דיון כוללני על כל הנושא של התחבורה.

עופר חוגי:

	מתוך מיליארד וחצי שקל של תמיכות בתחבורה, כמעט מיליארד 200, מיליארד 300 הולכים ל"אגד" ו"דן".

הרצל בן יהושע:

	נכון, משום ש"אגד" ו"דן" מפעילים את מרבית הקווים היום. 

עופר חוגי:

	השאלה היא אם יש צורך בכמות הכספים העצומה הזאת כדי לתמוך בהם. האם יש לכם איזו שהיא בדיקה שאכן הם צריכים את התמיכה הזאת? 



אבשלום וילן:

	אני בעד לאשר את הסובסידיה היום. אני מציע שנקיים דיון בוועדת הכספים על סיבסוד התחבורה הציבורית.

הרצל בן יהושע:

	אני חושב שזה בהחלט לגיטימי. 

היו"ר יעקב ליצמן:

	בקרוב אני אקיים דיון על התחבורה הציבורית. אני מציע לאשר היום את מה שמבקשים מאיתנו לאשר.

עופר חוגי:

	מדובר פה בתקציב שאנחנו יכולים לעצור עד שנקבל את כל האינפורמציה. 

הרצל בן יהושע:

	הסכמים צריכים לכבד.

היו"ר יעקב ליצמן:

	מי בעד בקשה מס' 32018?

ה צ ב ע ה
(בקשה מס' 32018)
 בעד – 2
	מי נגד?

נגד – 0 

	מי נמנע?

נמנע-1

אושר

	בקשה מס' 32016.

הרצל בן יהושע:

	מדובר על עודפים בתחבורה הציבורית בסדר גודל של 147 מיליון שקל. 

עופר חוגי:

	כמה באר-שבע קיבלה? אני רוצה לקבל רשימה שמפרטת כמה מקבל כל גוף שמתעסק בתחבורה. 

סמדר אלחנני:

	מונית שירות בתל-אביב יותר זולה מאוטובוס.

הרצל בן יהושע:

	אפילו אם תגלה שבאר-שבע מקבלת פחות מחברת "דן", עדיין לא תוכל לפרק אותה מהיום למחר. 

עופר חוגי:

	אני לא אתן לה סובסידיה כזאת. אני אתן לה מחיר שאני אקבע. יש פה מקדם התייעלות? 

הרצל בן יהושע:

	יש מקדם התייעלות. 

עופר חוגי:

	ברגע שאתה לא מכניס את "ניצבה" בתור מקור הכנסה של "אגד", ממילא כל נתון הוא לא אמיתי.

הרצל בן יהושע:

	זה לגיטימי לקיים דיון על התחבורה הציבורית, אבל לקיים אותו מהבסיס, מהיסוד.

עופר חוגי:

	הדבר היחידי שאנחנו יכולים לעשות זה לעכב את זה עד שנקבל את האינפורמציה.

רפי מלכה:

	אם תעכב את זה לא נוכל לשלם ל"אגד", ל"דן" ולכל החברות האחרות. הדיון לגיטימי, אבל לעכב את העודפים האלה שמחוייבים משנה שעברה זה לא דבר נכון.

עופר חוגי:

	אז תעבירו לי את החומר.

רפי מלכה:

	בסדר.

היו"ר יעקב ליצמן:

	אנחנו נקיים דיון על התחבורה הציבורית בהקדם האפשרי. אני מציע שלקראת הדיון תביאו את כל הנתונים. מי בעד בקשה מס' 32016?

ה צ ב ע ה
(בקשה מס' 32016)
בעד – 3
נגד – 0 

אושר פה אחד.

	בקשה מס' 40009.


רפי מלכה:

	מדובר בהעברה טכנית של התחייבויות.

היו"ר יעקב ליצמן:

	מי בעד בקשה מס' 40009?

ה צ ב ע ה
(בקשה מס' 40009)
בעד – 4
נגד – 0

אושר פה אחד.

	בקשה מס' 40012.

רפי מלכה:

	מדובר פה בהתחייבויות קודמות לפיתוח של מחשוב וכו'.

סמדר אלחנני:

	למה המחשוב פה מופיע בפיתוח ובמקומות אחרים הוא לא מופיע בפיתוח?

הרצל בן יהושע:

	מכיוון שחלק מתקציב המשרד הוא תקציב שמותנה בהכנסות ממינהל הספנות וממינהל התעופה.

היו"ר יעקב ליצמן:

	מי בעד בקשה מס' 40012?

ה צ ב ע ה
(בקשה מס' 40012)
בעד – 3
נגד – 0 

אושר

	בקשה מס' 79010.

רפי מלכה:

	מדובר ברכישות בפיתוח.

היו"ר יעקב ליצמן:

	מי בעד?

ה צ ב ע ה
(בקשה מס' 79010)
בעד – 3
נגד – 0 

אושר פה אחד.


	בקשה מס' 60004.

אורי שוסטרמן:

	 מדובר בהעברת עודפים מחוייבים.

עופר חוגי:

	חידוש מבנים – אפשר לקבל את הרשימה?

אורי שוסטרמן:
	
	אפשר לשאול את מינהל הפיתוח. הם אלה שעושים את החלוקה הפנימית. 

היו"ר יעקב ליצמן:

	מי בעד 60004?

ה צ ב ע ה
(בקשה מס' 60004)
בעד – 3
נגד – 0 

אושר פה אחד.

	בקשה מס' 57008.

עמית לנג:

	עודפים מחוייבים בסך 302 מיליון שקלים חדשים שמועברים מתקציב הפיתוח של משרד הפנים לרשויות המקומיות לשנת 2000.

היו"ר יעקב ליצמן:

	מי חייב? לאיזה רשויות?

עמית לנג:

	אני לא יודע לאיזה רשויות. למשרד  הפנים יש איזו שהיא נוסחה שעל פיה הוא מחלק את תקציב הפיתוח. זה תקציב שכמעט לא נתון לשליטה. יש נוסחה מאוד ברורה שקובעת איך מחלקים את התקציב. 

היו"ר יעקב ליצמן:

	מי בעד בקשה מס' 57008?

ה צ ב ע ה
(בקשה מס' 57008)
בעד – 2

	מי נגד?

נגד – 0 

	מי נמנע?

נמנע – 1

אושר

הישיבה ננעלה בשעה 11:30















	











	


















